Гісторыя Сапоцкіна

**[[Сапоцкін]]** — даўняе мястэчка гістарычнай Гарадзеншчыны. Да нашага часу тут захаваўся касьцёл Унебаўзяцьця Найсьвяцейшай Панны Марыі і дзьве капліцы-пахавальні. Сярод мясцовых славутасьцяў вылучалася царква Прачыстай Багародзіцы, збудаваная ў 1780 годзе і зруйнаваная савецкімі ўладамі ў 1970-я.

## Вялікае Княства Літоўскае
Упершыню Сапоцкін упамінаецца ў XVI ст. як мястэчка Гарадзенскага павету Троцкага ваяводзтва Вялікага Княства Літоўскага. У Вялікую Паўночную вайну ў красавіку 1703 году мястэчка занялі швэдзкія войскі пад камандаю Карла XII.

У 1786 годзе Сапоцкін атрымаў права на штогадовых кірмашы. У 1793 годзе мястэчка ўвайшло ў Гарадзенскае ваяводзтва. У гэты час Сапоцкін меў уласны герб: «у блакітным полі срэбны вол з залатымі рагамі».

## Пад уладай Расейскай імпэрыі

У выніку трэцяга падзелу Рэчы Паспалітай (1795) Сапоцкін апынуўся ў складзе Прусіі, з 1807 году — у Варшаўскім герцагстве. У 1815 годзе мястэчка далучылі да Царства Польскага Расейскай імпэрыі (спачатку ў Аўгустоўскай губэрні, а з 1867 году — у Аўгустоўскім павеце Сувальскай губэрні).

На 1827 год у Сапоцкіне было 98 дамоў. У 1858 годзе колькасьць будынкаў узрасла да 160, зь іх 3 мураваныя. У 1900 годзе тут працавалі маслабойныя і шкляныя заводы.

## Найноўшы час
25 сакавіка 1918 году згодна з Трэцяй Устаўной граматай Сапоцкін абвяшчаўся часткай Беларускай Народнай Рэспублікі. 1 студзеня 1919 году ў адпаведнасьці з пастановай І зьезду КП(б) Беларусі ён увайшоў у склад Беларускай ССР. Паводле Рыскай мірнай дамовы (1921) Сапоцкін апынуўся ў складзе міжваеннай Польскай Рэспублікі, дзе стаў цэнтрам гміны Валавічоўцы ў Аўгустоўскім павеце Беластоцкага ваяводзтва. На 1921 год у мястэчку было 294 дамы.

У 1939 годзе Сапоцкін увайшоў у БССР, дзе стаў цэнтрам раёну Беластоцкай, з 1944 году — Гарадзенскай вобласьці. У Другую сусьветную вайну з 22 чэрвеня 1941 да 18 ліпеня 1944 году Сапоцкін знаходзіўся пад нямецкай акупацыяй.

У 1959 годзе Сапоцкінскі раён скасавалі, а мястэчка ўвайшло ў склад Гарадзенскага раёну. У 1978 годзе ўтварыўся Сапоцкінскі батанічны заказьнік.

## Галерэя

Sapockin, Rynak. Сапоцкін, Рынак (1915) (1).jpg|Рынак, 1915 год
Sapockin, Rynak. Сапоцкін, Рынак (1915) (3).jpg|Рынак, 1915 год
Sapockin, Rynak. Сапоцкін, Рынак (1915) (5).jpg|Рынак, 1916 год
Sapockin, Rynak. Сапоцкін, Рынак (1915) (7).jpg|Рынак, 1916 год

Sapockin, Pračyścienskaja. Сапоцкін, Прачысьценская (1930-39).jpg|Царква
Sapockin. Сапоцкін (1940).jpg|Вуліца, 1940 год
Sapockin. Сапоцкін (1901-44).jpg|Агульны выгляд, 1944 год
Sapockin, Synagogalny. Сапоцкін, Сынагогальны (1916).jpg|Сынагога, 1916 год

Sapockin, Synagogalny. Сапоцкін, Сынагогальны (1927).jpg|Сынагога, 1927 год
Sapockin, Synagogalny. Сапоцкін, Сынагогальны (1930-39).jpg|Сынагога, 1930 год
Sapockin, Synagogalny. Сапоцкін, Сынагогальны (1936).jpg|Сынагога, 1936 год
Sapockin, Synagogalny. Сапоцкін, Сынагогальны (1920-29).jpg|Сынагога, інтэр’ер


## Крыніцы

## Літаратура
* 
* Вашкевіч А. Грэка-каталіцкае насельніцтва Аўгустоўшчыны ў канцы ХVІІІ — пачатку ХХ стст.(канфесійныя змены і фарміраванне этнічнай свядомасці) // «Białoruskie Zeszyty Historyczne» Nr 24.
* Харэўскі С. Край за небакраем, або Беларуская Прусія // «Наша Ніва», 2 красавіка 2009.
* 
* 
* 

## Вонкавыя спасылкі

Катэгорыя:Сапоцкін